**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 15.10.2025 | nr | 2-25-11525 |

**Ettepanek**

Harju Maakohtu menetluses on tsiviilasi nr 2-25-11525, MAIOROVA SHOP OÜ (registrikood 16943459) avaldus pankroti väljakuulutamiseks. 18.09.2025. a nimetas kohus võlgniku ajutiseks pankrotihalduriks vandeadvokaat Mark Uska. Ajutise halduri aruande kohaselt on võlgnikul rahalisi kohustusi kokku vähemalt summas 6851,32 eurot, mis põhiosas koosneb võlgnevusest üürileandjate ees. Võlgnikul puuduvad asjad ja õigused, et täita oma rahalisi kohustusi ning võlgniku vara ei kata pankrotimenetluse kulusid (sisuliselt on võlgnik varatu). Halduri hinnangul esineb alus menetluse lõpetamiseks pankrotti välja kuulutamata raugemise tõttu.

Kohus teatas 29.09.2025. a väljaandes Ametlikud Teadaanded võimalusest maksta pankrotimenetluse kulude katteks deposiidina 2000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 4. novembriks 2025. a e-toimiku portaali kaudu <https://www.etoimik.rik.ee/>.

Lugupidamisega

(digitaalselt allkirjastatud)

Karin Sonntak

kohtunik